PolyAgent/wiki_georgian_en_parallel_20231101 huggingface dataset:
მეჭვავია

მეჭვავია — ფრინველთა გვარი მეჭვავიასნაირთა რიგისა. მათი სხეულის სიგრძეა 16–25 სმ, მასა 30–100 გრამი. ნისკარტი შედარებით მოკლე და სწორია. სხეულის ზედა ნაწილის შეფერვაში ჭარბობს რუხ-მურა და მოწითურო-ყავისფერი ტონები, მუცელი მოთეთროა, რამდენიმე სახეობას მუცელზე წითური ფერი გადაჰკრავს. მრავალ სახეობას მკერდზე განივად გასდევს შავი ზოლი („ყელსახვევი“), ხშირად შავი ნახატები აქვთ შუბლზე და თვალის გარშემო. ცნობილია დაახლ. 30 სახეობა. გავრცელებული არიან მთელ მსოფლიოში.
საქართველოში ბინადრობს მცირე წინტალა (Charadrius dubius), მიმოფრენისას გვხვდება მღრინავი (Charadrius morinellus), ყელსახვევიანი წინტალა (Charadrius hiaticula) და ზღვის წინტალა (Charadrius alexandrinus); შემთხვევითი შემოფრენების სახით დაფიქსირებულია აზიური წინტალა (Charadrius asiaticus), მოკლენისკარტა წინტალა (Charadrius mongolus) და მსხვილნისკარტა წინტალა (Charadrius leschenaultii).
იკვებებიან მრავალნაირი უხერხემლოებით, რომლებსაც მიწის ზედაპირზე ან წყალსატევის თავთხელ ადგილებში მოიპოვებენ. გადამფრენი ფრინველებია, მრავალი მათგანი შორეულ მიგრაციაში მიდის. სახეობების უმრავლესობა ბუდობს ქვიშიან, კენჭებიან, შლამიან პლაჟებსა და მლაშობებზე წყალთან ახლოს; რამდენიმე — უწყლო არიდულ ლანდშაფტებში. ცალკეული სახეობები მაღალ მთებს ეტანებიან. უპირატესად მონოგამური ფრინველებია, რამდენიმე სახეობა ავლენს პოლიგამიისა და პოლიანდრიისადმი მიდრეკილებას. წყვილების შექმნის პროცესი მოიცავს სატიხტიხო ფრენებსა და რთულ საქორწინო თამაშობებს. ბუდე ნიადაგზე არსებულ ორმოს წარმოადგენს, მასში ჩაფენილია მცენარეული მასალა, ზოგჯერ მორთულია კენჭებითა და მოლუსკების ნიჟარებით. დედალი დებს 3–4 კვერცხს; კრუხობასა და ბარტყების გაზრდაში ორივე მშობელი მონაწილეობს.
სქოლიო
Itamarandiba

Itamarandiba is a Brazilian municipality located in the north-center of the state of Minas Gerais. Its population was 34,936 living in a total area of 2,736 km2.
Location
The city belongs to the statistical mesoregion of Jequitinhonha and to the statistical microregion of Capelinha. It became a municipality in 1862.
Itamarandiba is located at an elevation of 910 meters near the headwaters of the Rio Araçuai, which flows north into the Jequitinhonha River. It is northeast of Diamantina, Highway access is made by BR-451 and MG-214. This is one principal city of region.
The distance to Belo Horizonte is 380 km. Neighboring municipalities are: Diamantina, Aricanduva, Carbonita, Turmalina, Capelinha, Senador Modestino Gonçalves, Veredinha, Rio Vermelho, São Sebastião do Maranhão, Água Boa, and Coluna.
The municipality contains the Serra Negra State Park, created in 1998.
Economy
The main economic activities are services, agriculture, and small industries. The planting of eucalyptus for charcoal production is important and coffee cultivation has been increasing in recent years. The GDP in 2005 was R$94 million, with 60 million from services, 7 million from industry, and 20 million from agriculture. There were 1,981 rural producers on 84,000 hectares of land. Only 93 farms had tractors (2006). The main crops (2007) were eucalyptus trees, sugarcane, coffee (800 hectares), beans, and corn (2,600 hectares). There were 30,000 head of cattle (2006). In 2007 there was 1 bank.
Social indicators
Itamarandiba is ranked in the bottom tier of municipalities in the state in human development.
Municipal Human Development Index: 0.663 (2000)
State ranking: 699 out of 853 municipalities
National ranking: 3565 out of 5,138 municipalities
Literacy rate: 72%
Life expectancy: 67 (average of males and females)
The highest ranking municipality in Minas Gerais in 2000 was Poços de Caldas with 0.841, while the lowest was Setubinha with 0.568. Nationally the highest was São Caetano do Sul in São Paulo with 0.919, while the lowest was Setubinha. In more recent statistics (considering 5,507 municipalities) Manari in the state of Pernambuco has the lowest rating in the country—0,467—putting it in last place.
There were 17 health clinics and 2 hospitals with 90 beds in 2005. Educational needs were met by 44 primary schools and 1 middle school. There were campuses of a private college and a public college.
See also
List of municipalities in Minas Gerais
References
Municipalities in Minas Gerais
კერასუნტი

კერასუნტი, ასევე კერასუსი — ანტიკური ქალაქი შავი ზღვის სამხრეთ სანაპიროზე (ახლანდელი ქ. გირესუნის ადგილზე), ისტორიული პონტოს რეგიონში, ტრაპიზონის დასავლეთით. დღეს მდებარეობს გელიდა კალესთან ახლოს. ადმინისტრაციულად შედის გირესუნის პროვინციაში, თურქეთის შავი ზღვის რეგიონში. ქსენოფონტის ცნობით პირველი ელინური ქალაქი, სადაც ათი ათასი ბერძენი მეომარი დაიხია იყო ტრაპიზონი, საიდანაც ისინი მესამე დღეს კერასუსში მოვიდნენ, ეს იყო „ელინური ქალაქი ზღვასთან, სინოპის კოლონია კოლხეთის ქვეყანაში“. რავენელი ანონიმის „კოსმოგრაფია“ კერასუსს კორალადან აღმოსავლეთით, 60 სტადიის მანძილზე და იერონ ოროსიდან დასავლეთით, 90 სტადიის მანძილზე ათავსებს. ელინისტურ ეპოქაში დასახლებას ფარნაკია ეწოდა.
სქოლიო
ძველბერძნული ქალაქები
ვაიქი

ვაიქი — ქალაქი სომხეთში, ვაიოცძორის პროვინციაში. მდებარეობს ერევნიდან 139 კილომეტრში, ერევანი–სისიანი–გორისის საავტომობილო გზაზე. ჩრდილოეთიდან და სამხრეთიდან ქალაქი მთებითაა შემორტყმული. ვაიქი გადაჭიმულია დაახლოებით 1,5 კილომეტრზე, მდინარე არფის მარჯვენა ნაპირის გასწვრივ.
წარსულში ვაიქის ტერიტორიაზე მდებარე დასახლებას ეწოდებოდა სოილანი. 1956 წლის 12 ოქტომბერს აქ შეიქმნა დაბა, რომელსაც სახელი ეწოდა ბაქოს კომისრებიდან ერთ-ერთის, მეშადი აზიზბეკოვის პატივსაცემად. საბჭოთა კავშირის დაშლის შემდეგ დაბამ მიიღო ქალაქის სტატუსი და ახალი სახელწოდება - ვაიქი.
რესურსები ინტერნეტში
ვაიქი
სომხეთის ქალაქები
სკვორცივკა

სკვორცივკა — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 143 კაცს შეადგენდა.
რესურსები ინტერნეტში
სოფლის ამინდი
კახოვკის რაიონის სოფლები
ფრამი

ფრამი (ნორვ Fram) — გემი, რომლითაც 1893 წლიდან 1912 წლამდე სამი ნორვეგიული ექსპედიცია განხორციელდა სამხრეთ და ჩრდილოეთ პოლუსებზე. ხომალდის ნორვეგიული სახელმწოდება Fram ქართულად ნიშნავს „წინ“. ფრამი სპეციალურად ექსპედიციებისთვის ააგეს.
რესურსები ინტერნეტში
"The Polar Ship Fram" by the Fram Museum
გემები
სტუდენტური დემოკრატია (გადაცემა)

სტუდენტური დემოკრატია (გადაცემა)
გადაცემა "სტუდენტური დემოკრატია" ეძღვნება ახალგაზრდობას, კერძოდ სტუდენტებს და მზადდება მათთან ერთად.
გადაცემა სტუდენტებს აძლევს საშუალებას, გამოავლინონ საკუთარი ინტელექტი, დასვან კითხვები და მოკლედ დააფიქსირონ საკუთარი მოსაზრებაც მათთვის საინტერესო: I. ისტორიულ; II. აქტუალურ და III. ე.წ. მსუბუქ თემებზე (გადაცემაში თითოეულ თემას ეთმობა 20-25 წუთი);
გადაცემაში სტუმრის სტატუსით მონაწილეობს სტუდენტებისთვის საინტერესო პიროვნება, რომლის შერჩევაც ხდება სტუდენტებთან და გადაცემის წამყვანთან ერთად. გადაცემა მიმდინარეობს კითხვა-პასუხის რეჟიმში, მშვიდ და საინტერესო გარემოში. გადაცემას ამჟამად საქართველოს სატელევიზიო სივრცეში ანალოგი არ აქვს;
გადაცემაში მონაწილეობს 4 წარმატებული უმაღლესი სასწავლებლის წარმატებული და ამავე დროს აქტიური სტუდენტების გუნდი; თითოეული გუნდი შედგება 10 სტუდენტისგან, რომელთაგან ერთი გუნდის სპიკერია. გადაცემის ბოლოს, სტუმარი აფასებს თითოეულ გუნდს მათი აქტიურობისა და მომზადების დონის მიხედვით ქულათა ოთხბალიანი სისტემით. სტუმრის შეფასება კონფიდენციალურია და ილუქება კონვერტში. ყოველი თვის ბოლო გადაცემაში ხდება აღნიშნული კონვერტების გახსნა და სტუმართა შეფასებების საფუძველზე, ყველაზე დაბალი ქულების მქონე ორი უმაღლესი სასწავლებელი ტოვებს პროექტს და მათ ენაცვლება სხვა უმაღლესი სასწავლებლები.
გადაცემა ეთერში გადის ყოველ ხუთშაბათს, ტელეკომპანია "მზე" -ზე. საღამოს 18:35 საათზე, განმეორებით -ორშაბათს 13:00 საათზე.
გადაცემის ავტორი და წამყვანია მედიაპროექტ "ეტალონის" ავტორი და წამყვანი გოჩა ტყეშელაშვილი;
საქართველოს ტელეგადაცემები
ანტონ ვან რაპარდი

ანტონ ვან რაპარდი
ანტონ ჯერარდ ალექსანდერ ვან რაპარდი (დ. 14 მაისი, 1858 — გ. 21 მარტი, 1892) — ნიდერლანდელი მხატვარი და დრამატურგი, დაიბადა ზეისტში. ის იყო ლავრენსის ალმა-ტადემას მოსწავლე და დაახლოებით ოთხი წლის განმავლობაში ნიდერლანდელი პოსტიმპრესიონისტი მხატვრის ვინსენტ ვან გოგის მეგობარი და მენტორი, რომლის თქმითაც ის მას მრავალი მიზეზის გამო აფასებდა, მათ შორის იყო სოციალური მდგომარეობა.
ბიოგრაფია
ნიდერლანდების ხელოვნების ინსტიტუტის გარდა ის მუშაობდა პარიზში, ბრიუსელში, უტრეხტში, ამსტერდამში, და ტერშელინგში, მანამ, სანამ სანტპორტში საცხოვრებლად გადავიდოდა. ის სწავლობდა სახვითი ხელოვნების აკადემიაში და იყო უტრეხტის არტისტთა საზოგადოებების წევრი (Arti et Amicitiae ამსტერდამში,Kunstliefde და Utrechtse Kunstkring, რომელიც მან მეგობართან, ლუდვიგ ვილემ რეიმერტ ვენკებახთან ერთად დააარსა)
ანტონ ვან რაპარდისადმი და არა მარტო მასთან მიწერილი ვან გოგის წერილები 1881––1885 შეიცავს ბევრ და საინტერესო ინფორმაციას მხატვრის შესახებ წერილები, რომლებიც ვინსენტ ვან გოგის ცხოვრების შესახებ ინფორმაციის ერთადერთი მნიშვნელოვანი და მდიდარი წყაროა. დღეს, ვან რაპარდის ნამუშევრები საკმაოდ იშვიათია მისი ხანმოკლე ცხოვრების გამო, თუმცა ისინი საკმაოდ ძვირად ფასობს.
ლიტერატურა
Jaap W. Brouwer, Jan Laurens Siesling & Jacques Vis, Anthon van Rappard, companion & correspondent of Vincent van Gogh; his life & all his works, De Arbeiderspers, Amsterdam & Gary Schwartz, Maarssen 1974
Vincent van Gogh: Briefe an den Maler Anthon van Rappard – 1881 - 1885. (Übersetzung M. und J. Frisch), Bermann-Fischer, Wien 1937
რესურსები ინტერნეტში
ანტონ ვან რაპარდი — გერმანიის ეროვნული ბიბლიოთეკა
ანტონ ვან რაპარდი — საფრანგეთის ეროვნული ბიბლიოთეკა
ანტონ ვან რაპარდი — Open Library
Alexander Gerhard Anton van Rappard — Artnet
Rappard, Anthon van 1858-1892 — WorldCat
სქოლიო
დაბადებული 14 მაისი
დაბადებული 1858
გარდაცვლილი 21 მარტი
გარდაცვლილი 1892
ნიდერლანდელი მხატვრები
Cataglyphis therii

Cataglyphis therii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Cataglyphis
ნაურუს ჰიმნი

ნაურუს ჰიმნის (ნაურულად: „Nauru Bwiema“, ნაურუ ჩვენი სამშობლო) ტექსტის ავტორია მარგარეტ ჰენდრი, ხოლო მუსიკისა - ლოურენს ჰენრი ჰიქსი. ჰიმნი დამტკიცდა 1968 წელს.
ტექსტი ნაურუულად
Nauru bwiema, ngabena ma auwe
Ma dedaro bwe dogum, mo otata bet egom.
Atsin ngago bwien okor ama bagadugu,
Epoa ngabuna ri nan orre bet imur.
Ama memag ma nan epodan eredu won engiden
Miyan aema ngeiyin ouge,
Nauru eko dogin!
ქართული თარგმანი
ნაურუ ჩვენი სახლია, ჩვენ გვიყვარხარ შენ.
ჩვენ ვლოცულობთ შენთვის დიდება შენს სახელს.
ხანია შენ ხარ სამშობლო ჩვენი წინაპრების,
და იქნები ახალი თაობისთვის.
ჩვენ ვადიდებთ შენს დროშას
და ჩვენ ვამბობთ:
ნაურუ არის ყველაფერი.
რესურსები ინტერნეტში
ინფორმაცია.
ეროვნული ჰიმნები
ნაურუ
ოკეანეთის ჰიმნები
Coverdale•Page (ალბომი)

Coverdale•Page (ალბომი)
Coverdale•Page — ჯიმი პეიჯის და დევიდ კოვერდეილის პროექტ Coverdale•Page-ის ერთადერთი სტუდიური ალბომი. იგი 1993 წელს გამოიცა, ლეიბლზე Geffen Records. ალბომი ჩაწერილია პროდიუსერ მაიკ ფრეიზერთან ერთად, აშშ-ში და ლონდონში.
კოვერდეილის თქმით, ალბომზე გამოსახული საგზაო ნიშანი აღნიშნავს ორ გზას, რომელიც ერთ გზად იქცევა. „იგი გამოხატავს გაერთიანებას.“
ბრიტანეთის ჩარტში ალბომმა #4, ხოლო აშშ-ში - #5 პოზიციამდე მიაღწია.
სიმღერების სია
სქოლიო
1993 წლის სადებიუტო ალბომები
EMI Records-ის ალბომები
Geffen Records-ის ალბომები
ალბომები ჯიმი პეიჯის პროდიუსერობით
ალბომები მაიკ ფრეიზერის პროდიუსერობით
ები-როუდის სტუდიებში ჩაწერილი ალბომები
Coverdale and Page-ის ალბომები
ევროპის ჩემპიონ კლუბთა თასი

ევროპის ჩემპიონ კლუბთა თასი (ან უბრალოდ ევროპის თასი), არის თასი, რომელითაც უეფა ყოველწლიურად აჯილდოებს უეფა-ს ჩემპიონთა ლიგის გამარჯვებულს, თუმცა არა ორიგინალით. ორიგინალი სამუდამოდ მხოლოდ იმ კლუბებს რჩებათ, რომლებიც ლიგას 5-ჯერ ან ზედიზედ 3-ჯერ მოიგებენ.
თასის ორიგინალის მფლობელი კლუბები
რეალ მადრიდი, მეექვსე გამარჯვების შემდეგ, 1956-60 წლებში და 1966 წელს.
აიაქსი, ზედიზედ მესამე გამარჯვების შემდეგ 1973 წელს.
ბაიერნი, ზედიზედ მესამე გამარჯვების შემდეგ 1976 წელს.
მილანი, მეხუთე გამარჯვების შემდეგ 1994 წელს.
ლივერპული, მეხუთე გამარჯვების შემდეგ 2005 წელს.
თასი
ლა-ვიქტორია (ვენესუელა)

ლა-ვიქტორია (ვენესუელა)
ლა-ვიქტორია — ქალაქი ვენესუელაში, არაგუის შტატში. 1960-იანი წწ. შემდეგ ქალაქი მნიშვნელოვნად განვითარდა. მდებარეობს ვალენსიის ტბის აღმოსავლეთით, ზღვის დონიდან 550 მ სიმაღლეზე. ქალაქთან ახლოს გადის ავტომაგისტრალი.
პირველი ენკომიენდები განლაგებული იყო 1592 წელს.
ერთ-ერთი ვერსიის მიხედვით, ლა-ვიქტორია დააარსა 1593 წელს ფრანსისკო დე ლორეტომ.
სხვა შეხედულებით, ქალაქის დაარსების თარიღად 1620 წელი მიიჩნევა. სწორედ ეს უკანასკნელი შეხედულება არის ფართოდ გავრცელებული.
იხილეთ აგრეთვე
ვენესუელის ქალაქების სია
რესურსები ინტერნეტში
ქალაქი ლა-ვიქტორია რუკაზე
ლიტერატურა
Jesús Antonio Aguilera, La población de Venezuela, capitolo relativo a El poblamiento del territorio venezolano, Caracas, Universidad Central de Venezuela Ed., 1975, pag. 13-25
Marco-Aurelio Vila, Aspectos de la población urbana en Venezuela, Caracas, Universidad Central de Venezuela Ed., 1974
ვენესუელის ქალაქები
სანტა-ლუიზა (ბაია)

სანტა-ლუიზა (ბაია)
სანტა-ლუიზა — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს.
2010 წლის მონაცემებით, მოსახლეობა 13 332 ადამიანს შეადგენდა. ფართობი 785.193 კმ²-ია. მოსახლეობის სიმჭიდროვე 16.98 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
მურჯახეთი

მურჯახეთი — სოფელი ახალქალაქის მუნიციპალიტეტში (ვაჩიანის თემი), მდებარეობს ახალქალაქის პლატოზე, მდინარე მურჯახეთისწყლის (ფარავნის მარცხენა შენაკადი) მარცხენა ნაპირას. ზღვის დონიდან 1720 მეტრი, ახალქალაქიდან 7 კილომეტრი.
სოფელში დგას XI საუკუნის ეკლესია. კედლებზე ლაპიდარული წარწერებია.
სოფელში აღმოჩენილია XVII საუკუნის განძი (მურჯახეთის განძი).
აქ მოხდა მურჯახეთის ბრძოლა 1535 წელს.
დემოგრაფია
2014 წლის აღწერის მონაცემებით სოფელში ცხოვრობს 331 ადამიანი.
ლიტერატურა
სქოლიო
ახალქალაქის მუნიციპალიტეტის სოფლები
ინტეგრირებული ქსელების მანქანა

ინტეგრირებული ქსელების მანქანა — დიდგორის ტიპის მულტიფუნქციურ პლატფორმაზე შექმნილი სპეციალიზებული კავშირგაბმულობის მანქანა. მისი დანიშნულებაა ბრიგადის დონის საჯარისო შენაერთის შტაბსა და საბრძოლო ქვედანაყოფებს შორის გამართული კავშირგაბმულობის უზრუნველყოფა. მანქანა სახელმწიფო სამხედრო სამეცნიერო-ტექნიკური ცენტრი „დელტა“-მ ამერიკულ კომპანია Harris Corporation-თან ერთად საქართველოს თავდაცვის სამინისტროს დაკვეთით დაამზადა. საჯარო პრეზენტაცია 2014 წლის 28 იანვარს შედგა.
ტექნიკური მხარე
მანქანა შექმნილია დიდგორი 1-ის ტიპის ჯავშანმანქანის ბაზაზე. მისი ჯავშანკორპუსი ორ ნაწილადაა გაყოფილი. წინა ნაწილში განლაგებულია 5 კაციანი ეკიპაჟი, უკანა ნაწილში კი Harris-ის ფირმის სამხედრო კავშირგაბმულობის აპარატურა. მანქანა აღჭურვილია გლობალური ნავიგაციის სისტემით და დამატებითი კონდიციონერით.
ტექნიკური მონაცემები
დასახელება - ინტეგრირებული ქსელების მანქანა
მასა - 8200 კგ
ძრავის სიმძლავრე - 356 ცხ/ძალა
სავალი ნაწილის ფორმულა - 4X4
სიჩქარეთა გადაცემის კოლოფი - ავტომატური
მაქსიმალური სიჩქარე - 80 კმ/სთ
სვლის მარაგი - 500 კმ
ეკიპაჟი - 5 კაცი.
რესურსები ინტერნეტში
ინტეგრირებული ქსელების მანქანის პრეზენტაცია, სამხედრო ანალიტიკური საიტი www.geo-army.ge;
საბრძოლო იარაღები
ანიიის მუნიციპალიტეტი

ანიიის მუნიციპალიტეტი — სასოფლო მუნიციპალიტეტი ესტონეთში, ჰარიუმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
ჰარიუმაას მუნიციპალიტეტები
VTech Socrates

VTech Socrates — მესამე თაობის საგანმანათლებლო სახლის ვიდეო თამაშების კონსოლი, გამოცემული 1988 წელს VTech-ის მიერ. კონსოლს სახელი დაერქვა ძველი ბერძენი ფილოსოფოსის, სოკრატეს პატივსაცემად.
სისტემას თან ახლდა სტანდარტული უსადენო კლავიატურა, რომელიც უკავშირდებოდა ინფრაწითელი სხივით და ზედ სადენებით მიმაგრებული იყო ორი კონტროლერი, აგრეთვე მოჰყვებოდა უსადენო მაუსი. მასში განთავსებული იყო Zilog Z80A-ის ცენტრალური პროცესორი 3.57 მჰც ტაქტური სიხშირით და 32 კბ ოპერატიული მეხსიერება. კონსოლის ვიდეო თამაშების ბიბლიოთეკა მეტად მწირი იყო, გამოვიდა რამდენიმე თამაში, მათ შორის: „Facts 'N Fractions“, „State to State“, „Memory Mania“, „Around the World“, „Hodge-Podge“, “Game Wizard“ და „Amazing Mazes“.
კონსოლის თავდაპირველი ფასი შეადგენდა 130 ამერიკულ დოლარს. საფრანგეთში ვრცელდებოდა Yeno Professeur Saitout-ის სახელწოდებით, ხოლო გერმანიაში დისტრიბუციას უწევდა კომპანია Yeno და ერქვა Prof. Weiss-Alles. გამოშვება დაგეგმილი იყო ესპანეთშიც, თუმცა არასდროს გამოცემულა. მასში ჩაშენებული იყო რამდენიმე ვიდეო თამაში, აგრეთვე მათემატიკური, მუსიკალური და სხვადასხვა სახის პროგრამები. სისტემა ასევე განსხვავდებოდა ხმის მახასიათებლებით, დამატებითი ხმის კარტრიჯის წყალობით, რომლის შეძენა შესაძლებელი იყო ცალკე, თუმცა ვერ გამოირჩეოდა გრაფიკული შესაძლებლობებით. VTech-მა სისტემის წარმოება შეწყვიტა 1990-იანების დასაწყისში.
იხილეთ აგრეთვე
VTech CreatiVision
V.Smile
V.Flash
რესურსები ინტერნეტში
VTech Socrates-ის თამაშები Internet Archive-ში
VTech Socrates-ის ვიკი
VTech Socrates Newspapers.com-ზე
სქოლიო
მესამე თაობის ვიდეო თამაშების კონსოლები
1988 წელს წარმოდგენილი პროდუქტები
VTech
სახლის ვიდეო თამაშების კონსოლები
1980-იანების სათამაშოები
საგანმანათლებლო სათამაშოები
ომენი

ომენი (ლათ omen) — ფენომენი, რომლითაც მომავალს განსაზღვრავდნენ. ნიშანი, რომლის გაგონებასაც ან კარგი უნდა მოესწავლებინა, ან ცუდი.
ძველი რომი
ძველ რომში ომენების პროფესიონალ ამხსნელთა (ამომცნობთა) ორი ტიპი არსებობდა. ავგურები ხსნიდნენ ჩიტების ფრენის მნიშვნელობას, როცა ჰარუპსიკები ცხოველების მსხვერპლად შეწირვას მოითხოვდნენ, რათა შიგნეულობა გამოეყენებინათ წინასწარმეტყველებისთვის.
ასტროლოგია
ასტროლოგიაში, მზისა და მთვარის დაბნელებას (კომეტების გამოჩენისა და სავსე მთვარეობის დარად) ზოგიერთ საზოგადოებაში მიიჩნევდნენ ცნობილი ადამიანების დაბადების, გარდაცვალების და რაიმე ღირსსახსოვარი მოვლენების მომასწავებლად. მაგალითად, მათეს სახარებაში ბეთლემის ვარსკვლავის გამოჩენით იესოს დაბადება იწინასწარმეტყველეს.
ცუდი თუ კარგი
ომენი შეიძლება გავიგოთ როგორც ცუდი ან კარგი მოვლენა, გააჩნია როგორ ავხსნით. ერთი და იგივე ნიშანი შესაძლოა სხვდასხვაგვარად იქნეს აღქმული სხვადასხვა ხალხსა და კულტურებში. მაგალითად აშშ-სა და ევროპის რიგ ქვეყნებში შავი კატა ავისმომასწავებლად არის მიჩნეული.
კომეტებიც ცუდ და კარგ ომენებად ფასდება. კარგადცნობილი ჰალეის კომეტა ავისმომტანი გამოდგა მეფე ჰაროლდ II-სთვის, თუმცა, კარგ ომენად შეფასდა უილიამ დამპყრობლისთვის.
საქართველო
ომენები ინდურ ასტროლოგიაში
იხილეთ აგრეთვე
ომენი(ფილმი)
ომენი (წიგნი)
ცრურწმენა
Diamante do Sul

Diamante do Sul is a municipality in the state of Paraná in the Southern Region of Brazil.
See also
List of municipalities in Paraná
References
Municipalities in Paraná
Softly, as I Leave You (ალბომი)

Softly, as I Leave You (ალბომი)
Softly, as I Leave You — ფრენკ სინატრას ალბომი, გამოცემული 1964 წელს. გამოვიდა ლეიბლზე Reprise. ალბომში, გარდა სინატრასთვის ტრადიციული ვოკალური ჯაზისა, შეტანილია როკ-ენ-როლის ჟანრის სიმღერებიც.
სიმღერების სია
Emily – 2:58
Here's to the Losers – 3:05
Dear Heart – 2:43
Come Blow Your Horn – 3:07
Love Isn't Just for the Young – 2:57
I Can't Believe I'm Losing You – 2:43
Pass Me By – 2:25
Softly, as I Leave You – 2:50
Then Suddenly Love – 2:15
Available – 2:47
Talk to Me Baby – 3:00
The Look of Love – 2:43
სქოლიო
ფრენკ სინატრას ალბომები
1964 წლის ალბომები
Reprise Records-ის ალბომები
ალბომები სონი ბერკის პროდიუსერობით
589

589
მოვლენები
თურქთა დასავლეთ სახაკანოს ლაშქარი საბას სარდლობით შუა აზიიდან აღმოსავლეთ ირანში შეიჭრა. აგვისტოში ჰერათის ბრძოლაში ირანელებმა თურქები დაამარცხა.
ბიზანტიელებთან ბრძოლაში ირანელებმა ციხე-ქალაქი მარტილოპოლისი (ახლანდელ თურქეთში) აიღეს.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
საბა — თურქთა დასავლეთ სახაკანოს მმართველი
მონრეალი (ნავარა)

მონრეალი (ნავარა)
მონრეალი — ქალაქი და მუნიციპალიტეტი ესპანეთში, შედის ნავარის პროვინციის აოისის კომარკის შემადგენლობაში. ფართობი — 22,5 კმ². მოსახლეობა — 472 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
მონრეალის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
ბერის კუნძულები

ბერის კუნძულები — კუნძულთა ჯაჭვი და რაიონი ბაჰამის კუნძულების შემადგენლობაში. მოიცავს დაახლოებით 78 კმ²-ს. შედგება 30-მდე კუნძულისა და ასზე მეტი მომცრო კუნძულისაგან (კი). კუნძულებს ხშირად „ბაჰამების თევზის თასს“ უწოდებენ. მოსახლეობა დაახლოებით 700 ადამიანს შეადგენს, რომელთა უდიდესი ნაწილიც გრიტ-ჰარბორ-კიზე სახლობს. 1836 წელს ბერის კუნძულები გათავისუფლებული მონებით დაასახლა გუბერნატორმა უილიამ კოლბრუკმა.
ღირსშესანიშნაობები
ბერის კუნძულები შედარებით განუვითარებელია, არ არსებობს რაიმე მნიშვნელოვანი აეროპორტი და სასტუმრო. კუნძულთა უმეტესობა დაუსახლებელია ან ვინმე მდიდარი ადამიანის კერძო მფლობელობაშია, რომელიც მას მეორე სახლად იყენებს.
მთავარი მიმზიდველი ფაქტორია სპორტული თევზაობა.
რესურსები ინტერნეტში
ბაჰამის კუნძულების ტურიზმის ოფისი - ბერის კუნძულები
ბაჰამის კუნძულების მთავრობა - ბერის კუნძულები
ბაჰამის კუნძულები
ბაჰამის კუნძულების რაიონები
Rhytidoponera turneri

Rhytidoponera turneri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
ქვემო ნიჩბისის კვირაცხოვლის ნაეკლესიარი

ქვემო ნიჩბისის კვირაცხოვლის ნაეკლესიარი — არქიტექტურული ძეგლი მცხეთის მუნიციპალიტეტის სოფელ ქვემო ნიჩბისში, მაღალი მთის ბორცვზე, წმინდა ნიკოლოზის ეკლესიის სიახლოვეს. აგებულია შუა საუკუნეებში.
ნაგებობა საძირკვლამდეა დანგრეული და დაფარულია ბუჩქებით. გეგმის წაკითხვა ვერ ხერხდება. შეიმჩნევა კედლის კონტურის ცალკეული ნაწილები. მის ადგილას აწყვია ქვები და მოწყობილია სალოცავი. აქვეა აღმართული ლითონის დიდი ჯვარი და ლითონისავე მილების ჩარჩოში ჩამოკიდებული ზარი.
რესურსები ინტერნეტში
მცხეთის მუნიციპალიტეტის ტაძრები
Bernardo do Mearim

Bernardo do Mearim is a municipality in the state of Maranhão in the Northeast region of Brazil.
See also
List of municipalities in Maranhão
References
Municipalities in Maranhão
Lafaiete Coutinho

Lafaiete Coutinho is a municipality in the state of Bahia in the North-East region of Brazil.
See also
List of municipalities in Bahia
References
Municipalities in Bahia
ტამანდარე (პერნამბუკუ)

ტამანდარე (პერნამბუკუ)
ტამანდარე — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 8 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-მერიდიუანალ-პერნამბუკანის შემადგენლობაში.
2010 წლის მონაცემებით, მოსახლეობა 20 715 ადამიანს შეადგენდა, მოსახლეობის სიმჭიდროვე 96.66 კმ²-ზე. ფართობი 214 307 კმ²-ია.
იხილეთ აგრეთვე
პერნამბუკუ
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პერნამბუკუს შტატის მუნიციპალიტეტები
ნენსი სპანჯენი

ნენსი სპანჯენი
ნენსი ლაურა სპანჯენი (დ. 27 თებერვალი, 1958, ფილადელფია, პენსილვანიის შტატი — გ. 12 ოქტომბერი, 1978, ნიუ-იორკი, ნიუ-იორკის შტატი) — 1970-იანი წლების პანკ-როკის ფიგურა. სექს პისტოლზის ბასისტის, სიდ ვიშესის მეგობარი გოგონა. სპანჯენის ცხოვრება და სიკვდილი იქცა მსჯელობისა და დავის საგნად მუსიკის ისტორიკოსებსა და სექს პისტოლზის ფანებს შორის.
ნენსი სპანჯენი, რომელიც ფილადელფიაში დაიბადა და გაიზარდა, ბავშვობაში ემოციურად გაუწონასწორებელი იყო და 15 წლის ასაკში შიზოფრენიის დიაგნოზი დაუსვეს. კოლეჯიდან გამორიცხვის შემდეგ ის ლონდონში გაემგზავრა, როდესაც პანკ-როკ მუსიკა თავისი პოპულარობის მწვერვალზე იყო. 1977 წელს შეხვდა სიდ ვიშესს. მათ ურთიერთობას ახასიათებდა შიდა ძალადობა და ნარკოტიკების ხშირი მოხმარება. სექს პისტოლზის დაშლის შემდეგ, წყვილი ნიუ-იორკში გადავიდა და სასტუმრო ჩელსიში დაიწყო ცხოვრება.
1978 წლის 12 ოქტომბერს ნენსი სპანჯენი სასტუმროს ნომრის აბაზანაში გარდაცვლილი იპოვეს, მუცლის ღრუში დანით მიყენებული ჭრილობით. სიდ ვიშესი ბრალდებულად ცნეს მკვლელობაში, თუმცა მან განაცხადა რომ არაფერი ახსოვდა, რადგან მთელი საღამო ნარკოტიკების ზემოქმედების ქვეშ იყო. მუსიკოსი 1979 წლის თებერვალში ჰეროინის ზედმეტი დოზის მიღებისაგან გარდაიცვალა. ამ დროისათვის, სასამართლოში საქმის განხილვა ჯერ კიდევ არ იყო დაწყებული.
ნენსის სიკვდილის გარშემო წარმოიშვა მრავალი თეორია. საუბარი იყო როგორც სიდის მონაწილეობაზე, ასევე სხვა მრავალ ადამიანზე, რომლებიც მკვლელობის ღამეს წყვილს ესტუმრნენ.
1986 წელს, რეჟისორმა ალექს კოქსმა გადაიღო ბიოგრაფიული ფილმი „სიდი და ნენსი“. ნენსის როლი ფილმში ქლოა უებმა განასახიერა.
რესურსები ინტერნეტში
სქოლიო
დაბადებული 27 თებერვალი
დაბადებული 1958
გარდაცვლილი 12 ოქტომბერი
გარდაცვლილი 1978
ამერიკელი ებრაელები
გრუპიები
ნარკოდილერები
სექს პისტოლზი
Veprecula hedleyi

Veprecula hedleyi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ყადლასანისწყალი

ყადლასანისწყალი — მდინარე საქართველოში, შიდა ქართლის მხარეში, ჯავის მუნიციპალიტეტში. წარმოადგენს მდინარე დიდი ლიახვის მდგენელს. სიგრძე 13,2 კმ, აუზის ფართობი 57,3 კმ². სათავე აქვს მაღრან-დვალეთის კავკასიონის სამხრეთ-დასავლეთ კალთაზე, ზღვის დონიდან 3218 მ სიმაღლეზე. საზრდოობს თოვლის, წვიმის, მყინვარული და მიწისქვეშა წყლებით. წყალდიდობა გაზაფხულ-ზაფხულშია, წყალმოვარდნები — ზაფხულ-შემოდგომაზე, წყალმცირობა — ზამთარში. საშუალო წლიური ხარჯი 1,1 მ³/წმ.
ლიტერატურა
შიდა ქართლის მხარის მდინარეები
დიდი ლიახვის შენაკადები